****

**กำหนดการรับสมัครและคัดเลือกบุคคลเข้าอบรมหลักสูตรประกาศนียบัตรผู้ช่วยพยาบาล (1 ปี)**

ปีการศึกษา 2563 คณะพยาบาลศาสตร์ มหาวิทยาลัยราชภัฏสุราษฎร์ธานี กำหนดให้มีการรับสมัครและสอบคัดเลือกบุคคลเข้าอบรมหลักสูตรประกาศนียบัตรผู้ช่วยพยาบาล มีรายละเอียดดังต่อไปนี้

**1. คุณสมบัติเฉพาะของผู้ที่ต้องการศึกษา**

1.1 มีวุฒิการศึกษาไม่ต่ำกว่ามัธยมศึกษาตอนปลาย (ม.๖) หรือเทียบเท่าตามหลักสูตรที่กระทรวงศึกษาธิการรับรอง

1.2 เพศหญิงหรือเพศชาย มีสัญชาติไทย อายุไม่ต่ำกว่า ๑๖ ปีบริบูรณ์ นับถึงวันเปิดการศึกษา

1.3 มีน้ำหนักไม่ต่ำกว่า ๔๐ กิโลกรัม ส่วนสูงไม่ต่ำกว่า ๑๕๐ เซนติเมตร

1.4 มีสุขภาพดีทั้งร่างกาย จิตใจ อารมณ์ สังคม และไม่เป็นอุปสรรคต่อการศึกษาหรือปฏิบัติงาน

1.5 มีบุคลิกภาพเหมาะสม รักและสนใจในการช่วยเหลือดูแลผู้รับบริการ

1.6 ผ่านการสอบคัดเลือกตามที่คณะพยาบาลศาสตร์ มหาวิทยาลัยราชภัฏสุราษฎร์ธานีกำหนด

**2. จำนวนที่รับ**

จำนวน 50 คน

**3. หลักฐานที่ใช้ประกอบการสมัคร**

3.1 สำเนาใบรับรองการสำเร็จการศึกษาหรือประกาศนียบัตรหรือปริญญาบัตรหรือใบสุทธิแสดงคุณวุฒิ 1 แผ่น และเซ็นรับรองเอกสารด้วย

3.2 สำเนาทะเบียนบ้าน 1 แผ่น พร้อมทั้งถ่ายสำเนาและเซ็นรับรองเอกสารด้วย

3.3 สำเนาบัตรประชาชน 1 แผ่น เซ็นรับรองเอกสาร

3.4 รูปถ่ายหน้าตรง ไม่สวมหมวก หรือแว่นตาดำ ขนาด 1 นิ้ว จำนวน 3 รูป ถ่ายไว้ไม่เกิน 6 เดือน

3.5 หลักฐานการเปลี่ยนชื่อ – สกุล (ถ้ามี)

3.6 ค่าสมัคร 200 บาท

**4. วิธีการสมัคร**

**โปรดให้ความสนใจพิเศษในทุกขั้นตอน**

ผู้สนใจเข้าศึกษาสามารถ download ใบสมัครได้ที่ www.nurse.sru.ac.th และนำส่งใบสมัครพร้อมหลักฐานการสมัครและหลักฐานการจ่ายเงินค่าสมัคร 200 บาท มาที่คณะพยาบาลศาสตร์ มหาวิทยาลัย ราชภัฏสุราษฎร์ธานี 272 ม.9 ต.ขุนทะเล อ.เมือง จ.สุราษฎร์ธานี 84100 ตั้งแต่วันที่ 2 พฤศจิกายน 2563 - 8 มกราคม 2564 เวลา 09.00-15.00 น. (เว้นวันหยุดราชการ) หรือมาสมัครด้วยตนเอง

โดยโอนเงินค่าสมัครมาได้ที่ ธนาคารกรุงไทย สาขาขุนทะเล เลขที่บัญชี 984-4-24967-8 ชื่อบัญชี มหาวิทยาลัยราชภัฏสุราษฎร์ธานี

**5. วิธีการคัดเลือก/เกณฑ์การคัดเลือก**

**พิจารณาจาก**

ผู้ที่ผ่านการพิจารณาจะต้องผ่านการทดสอบความพร้อมในการศึกษาและความพร้อมในการประกอบอาชีพ และบุคลิกภาพเหมาะสมต่อการช่วยเหลือดูแลผู้ป่วย โดยการสอบสัมภาษณ์ผ่าน จึงจะมีสิทธิ์เข้าศึกษา ทั้งนี้การตัดสินของคณะกรรมการถือเป็นที่สิ้นสุด

**6. การประกาศผล**

ประกาศรายชื่อผู้มีสิทธิเข้าศึกษา ในวันที่ 14 มกราคม 2564 ณ คณะพยาบาลศาสตร์ มหาวิทยาลัยราชภัฏสุราษฎร์ธานี และทาง www.nurse.sru.ac.th

**7. การรายงานตัวเข้าศึกษา และการชำระค่าลงทะเบียน**

**รายงานตัวเข้าศึกษาพร้อมชำระค่าลงทะเบียนในวันที่ 18 มกราคม 2564**

9.00 น. รายงานตัว-ชำระค่าลงทะเบียน ณ สำนักส่งเสริมวิชาการและงานทะเบียน มหาวิทยาลัยราชภัฏสุราษฎร์ธานี อาคารกาญจนาภิเษกอนุสรณ์ (ตึก 9 ชั้น)

13.00 น. ปฐมนิเทศนักศึกษาใหม่ ณ อาคารเรียน คณะพยาบาลศาสตร์ มหาวิทยาลัยราชภัฏ สุราษฎร์ธานี

**8. เปิดภาคการศึกษา**

8 กุมภาพันธ์ 2564 (ทำการเรียนการสอน วันจันทร์-วันศุกร์)

**9. เมื่อสำเร็จการศึกษา**

เมื่อจบหลักสูตรจะได้รับประกาศนียบัตรผู้ช่วยพยาบาลซึ่งรับรองโดยสภาการพยาบาล และได้รับรองคุณวุฒิหลักสูตร จากสำนักงาน ก.พ. สามารถปฏิบัติงานได้ทั้งสถานประกอบการภาครัฐและเอก

**ปฏิทินการรับสมัครสอบคัดเลือกบุคคลเข้าศึกษา**

**หลักสูตรประกาศนียบัตรผู้ช่วยพยาบาล รุ่น 2 ปีการศึกษา 2563**

| **วัน/เดือน/ปี** | **กิจกรรม** | **รายละเอียด** |
| --- | --- | --- |
| 2 พฤศจิกายน 2563 – 8 มกราคม 2564 | รับสมัคร | ดาวน์โหลดใบสมัคร www.nurse.sru.ac.th  รับสมัคร |
| 2 พฤศจิกายน 2563 – 8 มกราคม 2564 | ชำระค่าสมัคร | ชำระผ่านธนาคารกรุงไทยทุกสาขา  ส่งเอกสารการสมัคร |
| 11 มกราคม 2564 | ประกาศรายชื่อผู้มีสิทธิ์เข้าสอบสัมภาษณ์ | www.nurse.sru.ac.th  คณะพยาบาลศาสตร์  มหาวิทยาลัยราชภัฏสุราษฎร์ธานี |
| 13 มกราคม 2564 | สอบสัมภาษณ์  สำหรับผู้มีสิทธิ์เข้าสอบสัมภาษณ์  เวลา 09.00 – 14.00 น. เป็นต้นไป | อาคารปฏิบัติการพยาบาล คณะพยาบาลศาสตร์  มหาวิทยาลัยราชภัฏสุราษฎร์ธานี |
| 14 มกราคม 2564 | ประกาศรายชื่อผู้มีสิทธิ์  เข้าศึกษา | ตรวจสอบรายชื่อฯ บันทึกประวัติ  และตรวจสอบหลักฐานที่ใช้ใน  การรายงานตัว ได้ที่ www.nurse.sru.ac.th |
| 18 มกราคม 2564 | รายงานตัว-ชำระค่าลงทะเบียน  เข้าศึกษาปฐมนิเทศ เวลา 09.00 น. เป็นต้นไป | 09.00 น. รายงานตัว-ชำระค่าลงทะเบียน ณ สำนักส่งเสริมวิชาการและงานทะเบียน มหาวิทยาลัยราชภัฏสุราษฎร์ธานี อาคารกาญจนาภิเษกอนุสรณ์ (ตึก 9 ชั้น)  13.00 น. ปฐมนิเทศนักศึกษาใหม่ ณ อาคารเรียน คณะพยาบาลศาสตร์ มหาวิทยาลัยราชภัฏสุราษฎร์ธานี |
| 8 กุมภาพันธ์ 2564 | เปิดเรียน | คณะพยาบาลศาสตร์  มหาวิทยาลัยราชภัฏสุราษฎร์ธานี |

**หมายเหตุ 1. ค่าลงทะเบียนตลอดหลักสูตร 45,000 บาท (ไม่รวมค่าเอกสาร ค่าที่พัก ค่าอาหาร**

**ค่าเครื่องแต่งกายสำหรับฝึกปฏิบัติงาน) แบ่งจ่ายเป็น 3 ภาคการศึกษา ภาคเรียนที่ 1 ภาคเรียนละ 26,250 บาท ภาคเรียนที่ 2 ภาคเรียนละ 13,750 บาท ภาคฤดูร้อน ภาคเรียนละ 5,000 บาท**

**2. กรณีที่มีผู้สอบผ่านไม่ถึง 10 คน จะไม่เปิดเรียน**

**สถานที่ติดต่อ** คณะพยาบาลศาสตร์ มหาวิทยาลัยราชภัฏสุราษฎร์ธานี 272 หมู่ที่ 9 ตำบลขุนทะเล อ.เมือง จ.สุราษฎร์ธานี 84000 เว็บไซด์ www.nurse.sru.ac.th โทรศัพท์ 077-913375

โทรสาร 077-913376